الطاف حسين: کراچۍ دې پوځ ته وسپارل شي 
الطاف حسين وائي دپاکستان پيپلز پارټۍ په مشرۍ دسندهـ حکومت دکراچۍ دلياري سيمې اوسيدونکو ته په تحفظ ورکولو کې ناکامه شوى دى ، باوجود ددې چې گڼ شمير خلک ترهه گريزو بريدونو کې وژل شوي اؤ سيمه کې تشدد سيوا شوى
دمتحده قومي موومنټ مشر الطاف حسين دنهې په ورځ غوښتنه کړې ده چې دسندهـ دسرښار کراچۍ انتظام دې پوځ ته وسپارل شي. دلندن څخه جاري شوي يو بيان کې الطاف حسين وئيلي دي چې کراچۍ کې ورځ په ورځ حالات خرابيږي اؤ وزيراعظم نواز شريف ته دښار ذمه وارۍ پوځي شخصيت ته سپارل پکار دي. په کراچۍ کې د زيات اثر لرونکي متحده قومي موومنټ په اړه زياتره څيړونکي نظر لري چې کراچۍ کې د بدامنۍ د پړې څخه د ځان ژغورلو دپاره دغه لساني ډله مجبوره ده چې د پوځ په بې ځايه ملاتړ کولو د پوځ همدردۍ ځانته راماتې کړي اؤ دغسې د وژنو،ترهؤلو اؤ کلنکارۍ د تورونو ثابتيدو څخه ځان بچ وساتي . الطاف حسين وائي دپاکستان پيپلز پارټۍ په مشرۍ دسندهـ حکومت دکراچۍ دلياري سيمې اوسيدونکو ته په تحفظ ورکولو کې ناکامه شوى دى ، باوجود ددې چې گڼ شمير خلک ترهه گريزو بريدونو کې وژل شوي اؤ سيمه کې تشدد سيوا شوى. روانه مياشت کې دپاکستان ټاکل شوي صدر ممنون حسين اشاره ورکړې وه چې کراچۍ کې دامنيت دبحالۍ لپاره به پوځي ملاتړ غوښتى شي. ممنون حسين دا هم وئيلي وؤ چې که چرې ايم کيو ايم دوطن سره مينه کوونکى گوند وي، نو بايد دسندهـ سرښار کې دامنيت دبحالۍ لپاره دپوځ په راغوښتو نيوکه ونۀ کړي. ممنون حسين دا هم وئيلي وؤ چې کراچۍ کې به دامنيت دپځايې کولو لپاره سخت گامونه اخستل وي. کراچۍ کې اکثره په سياسي، مذهبي، فرقه ييزو، نسلي اؤ لساني بنيادونو دروزانه په اساس په لسگونو کسان وژل کيږي اؤ په تيرو وختونو کې دښار سترو سياسي گوندونو ايم کيو ايم اؤ اى اي پي يو بل دخلکو په وژنه تورن کړي. بلخوا په قومي اسمبلۍ کې دحزب اختلاف مشر خورشيد شاه وئيلي دي چې دايم کيو ايم له لوري کراچۍ ته دپوځ دراغوښتو غوښتنه دجمهوريت اؤ سياست په مخ سپيړه ده اؤ دکوم سياسي گوند له لوري غيرجمهوري غوښتنه لويه غلطي کيدى شي. قومي اسمبلۍ کې دايم کيو ايم له لوري دکراچۍ پوځ ته دسپارلو په غوښتنه خپل ردعمل کې هغه وويل سوچ کوؤ چې کراچۍ ته دپوځ رابللو کې کوم سازش خو نۀ دى.